15. aprillil kell 10 algab Eesti Metsasertifitseerimise Nõukogu korraldusel rahvusvaheline konverents Pärnumaal (Taltsi talu, Kastna küla, Tõstamaa vald) erametsanduse arendamiseks - ühistegevused ja metsasertifitseerimine. Tutvustatakse Lõuna-Rootsi ühte edukat metsaühistut, Södra metsaühistut. Södra Metsad firmale kuuluvad Eesti metsakinnistud on kaasatud sertifitseerimise pilootprojekti. Konverentsi teises pooles külastatakse Taltsi talu metsa. Võimalus on praktikas näha PEFC rakendamist. Konverentsil osalemine annab erametsaomanikule võimaluse saada praktilisi kogemusi Rootsi koostööpartneritelt ning aitab leida lahendusi metsamajanduse probleemidele. Konverents toimub inglise keeles, tõlge eesti keelde. Konverentsi korraldamist toetab Maaelu Arengu Euroopa Põllumajandusfond: Euroopa investeeringud maapiirkondadesse. Konverentsist osavõtt on tasuta. Vajalik eelregistreerimine. Osavõtusoovist palun teatada aadressil: christiane.herty@eramets.ee.